# Plasença (Perigòrd)

Plasença (Plaisance en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània, ancianament d'Aquitània.

## Toponimia
### Plasença

La prononciacion es [pla’ʐɛ̃nʂɒ]. Lo nom de Plasença es escrit solament a la fin del sègle XIX. Lo nom de Plasença èra probablament francés dempuèi l'origina; deriva de plaisant, « agradiu » e del vèrbe plaire; s'utiliza en francés dempuèi lo sègle XV dins l'expression maison de plaisance, « ostal d'agradança, de gràcia », l'equivalent d'una residéncia segondària$^,$.

### Airenvila (nom supausat)

Las fòrmas ancianas son Sancta Maria de Aurevilla en 1053, Eyrenvilla en 1298 e Ayrenvilla en 1340. Emb l'òrdre germanic determinant-determinat, Chantal Tanet e Tristan Hordé pòdon explicar lo nom per un nom germanic d'òme, Hairingus, seguit del latin villa.
La grafia mistralenca es Eirenvielo.

### Falgairac

Las fòrmas ancianas son Hospitale de Falgueyraco en 1282, Falgayracum en 1553. Falgairac es un derivat del latin vulgar *filicaria, derivat del latin classic filix, los dos del sens de « falguièra », emb lo sufixe -acum. Segon Chantal Tanet e Tristan Hordé, l'origina precisa seriá l'occitan falguieràs, « luèc cobèrt de falguièras »$^,$, mas lo passatge a Falgairac es pas clar.
Segon lo Tresaur dau Felibritge, son nom es Falgueira en nòrma mistralenca.

### Mandacon (nom supausat)

Lo nom es atestat en 1464, Mandaco. Dauzat e Rostaing, sense certitud, supausan un preceltic manda, « autura, limit », emb un sufixe escur, o lo nom germanic d'òme Mandaguths; Chantal Tanet e Tristan Hordé aiman mai lo nom germanic d'òme Manacholdus, que supausariá una evolucion fonetica malaisida.
En grafia mistralenca, son nom occitan es Mandacou.

## Istòria

La comuna se creèt en 1973 (arrestat prefectoral del 1er de decembre de 1972) en fusionant las tres comunas de Falgairac, Mandacon (nom supausat) e Airenvila (nom supausat); l'ostal de comuna es a Plasença, près del quatre rotas de la RN 21 e de la RD 25, dins la comuna d'Airenvila. Lo nom de Plaisance, sus la RN 21, es escrit sus las mapas dempuèi lo sègle XIX solament. La fusion-associacion passèt a la fusion simpla en 2011.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Christine Chapotard | | |
| març de 2008 | 2014 | Huguette Thomassin | sense | retirada agricòla |
| març de 1989 | 2008 | Jean Pitou | | |
| | 1989 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 440, totala: 450 :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | 421 | 406 | 392 | 410 | 469 | 471 | 470 478 |
| 2009 | 2010 |
| 461 473 | 453 465 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 https://web.archive.org/web/20160810221212/http://communes-oc.cg24.fr/cantons/issigeac/PLAISANCE.htm
* 1 2 3 4 5 6 7 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 269-270
* ↑ https://tdf.locongres.org/files/assets/common/page-substrates/page0855.jpg
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 283, a Faugères
* ↑ https://tdf.locongres.org/files/assets/common/page-substrates/page1101.jpg
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 430
* ↑ https://tdf.locongres.org/files/assets/common/page-substrates/page1474.jpg
* Portau de Perigòrd